ROMÂNIA                     
		      JUDEŢUL IAŞI                                                                                                                         
CONSILIUL LOCAL AL MUNICIPIULUI PAŞCANI                              

	
HOTĂRÂREA NR. 122
din  data de  : 28.06.2013

privind aprobarea Regulamentului  privind incasarea si  utilizarea taxelor speciale  instituite  pentru activitatile desfasurate de Comisia Municipala de Fond Funciar

	Consiliul Local al Municipiului Paşcani, judetul Iaşi:
           Având în vedere prevederile art. 282 din Legea nr. 571/2003,  privind Codul fiscal, cu modificările şi completările ulterioare;
Având în vedere prevederile art. 30 din Legea nr. 273/2006, privind finantele publice locale, cu modificari si completari  ulterioare;
In conformitate cu prevederile Legii nr. 165/2013, privind masurile pentru finalizarea procesului de restituire, in natura sau prin echivalent, a imobilelor preluate in mod abuziv in perioada regimului comunist in Romania;
In conformitate cu prevederile Legii nr. 10/2001,  privind regimul juridic al unor imobile preluate în mod abuziv în perioada 6 martie 1945-22 decembrie 1989, republicată, cu modificările şi completările ulterioare;
In conformitate cu prevederile   Legii fondului funciar nr. 18/1991, republicată, cu modificările şi completările ulterioare;
In baza prevederilor  Legii nr. 1/2000, pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, cu modificările şi completările ulterioare;
In conformitate cu prevederile Legii nr. 247/2005, privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare, cererile de retrocedare formulate potrivit Ordonanţei de urgenţă a Guvernului nr. 94/2000 privind retrocedarea unor bunuri imobile care au aparţinut cultelor religioase din România, republicata, cu modificările şi completările ulterioare şi Ordonanţei de urgenţă a Guvernului nr. 83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, republicată, aflate în curs de soluţionare la entităţile învestite de lege sau, după caz, la Comisia Centrală pentru Stabilirea Despăgubirilor;
           Având în vedere prevederile art. 36, alin. (2), lit. d)  si ale alin. (6), lit. a), pct. 14  din Legea  nr. 215/2001, privind administraţia publică locala, republicată, cu modificările şi completările ulterioare;
           Având în vedere Hotararea Consiliului Local nr. 48/06.04.2013, privind aprobarea organigramei  si a statului  de functii pentru  aparatul de specialitate  al Primarului   municipiului  Pascani  si institutiile  si serviciile publice  de interes  local  din subordinea  Consilului Local al municipului Pascani;
	Având in vedere propunerea Primarului municipiului Paşcani, în calitate de iniţiator al proiectului de hotărâre şi expunerea de motive a iniţiatorului înregistrată sub nr.                                                    11802/20.06.2013;
	Având în vedere Raportul de specialitate întocmit de Serviciul de Cadastru, Fond Funciar,  înregistrat sub nr. 11863/20.06.2013;
	Având în vedere următoarele avize ale comisiilor de specialitate din cadrul Consiliului Local al municipiului Paşcani:
-	Avizul Comisiei de prognoze economico-sociale, buget, finanţe, industrie, agricultură, silvicultură, prestări servicii, comerţ şi IMM-uri, programe europene, atragere de fonduri structurale şi relaţii externe, înregistrat sub nr. 918/27.06.2013;  
-	Avizul Comisiei juridică, ordine publică, drepturile omului şi libertăţi cetăţeneşti înregistrat sub nr.  936/27.06.2013;
   	În temeiul art. 45 alin. (1) din Legea nr. 215/ 2001,  privind administraţia publică locala, republicată, cu modificările şi completările ulterioare, 

H O T Ă R Ă Ş T E :

	Art.1. Se aprobă Regulamentul  privind incasarea si  utilizarea taxelor speciale  instituite  pentru activitatile desfasurate de Comisia Municipala de Fond Funciar, pentru emiterea proceselor-verbale de punere in posesie si  respectiv pentru  eliberarea si vizarea  planurilor parcelare,   conform Anexei nr. 1, parte integranta  din prezenta hotarare.

Art. 2.  Cu ducerea la indeplinire a prevederilor prezentei hotarari se insarcineaza Primarul municipiului, membrii Comisiei Municipale de Fond Funciar, Serviciul de Cadastru, Fond Funciar si Consultanta Agricola si Directia Economica.
 
Art.3. Serviciul Administraţie Publică va comunica în copie prezenta hotărâre :
•	Instituţiei Prefectului judeţului Iaşi;
•	Primarului municipiului Paşcani;
•	Direcţiei economice;
•	Serviciului  Taxe si Impozite Locale;
•	Compartimentului Juridic siContencios;
•	Serviciului de Cadastru, Fond Funciar si Consultanta Agricola;
•	Mass-media.

PREŞEDINTE DE ŞEDINŢĂ                		     Contrasemneaza pentru legalitate
               Consilier  local                             SECRETARUL MUNICIPIULUI PASCANI,
PINTILIE MARIUS  NICOLAE                                    Cons. Jr. MIRCEA ZUZAN                                                                       

										         ANEXA NR. 1
La HCL nr.  122 / 28.06.2013

REGULAMENT 
 privind incasarea si  utilizarea taxelor speciale  instituite  pentru activitatile desfasurate de Comisia Municipala de Fond Funciar

1.	Domeniu de aplicare
Prezentul regulament  stabileste  modul de incasare si utilizare  a taxelor speciale instituite  pentru activitatile desfasurate de Comisia Municipala de Fond Funciar la nivelul unitatii administrativ-teritoriale  si se incaseaza  numai de la persoanele  fizice si juridice  care solicita  serviciile publice respective.
2.	Responsabilitati
	Membrii Comisiei Municipale de Fond Funciar,  Serviciul de Cadastru, fond funciar si Consultanta agricola si Directia economica   raspund de aplicarea intocmai a prezentului regulament.
3.	Descrierea activitatilor 
Prezentul regulament  se aplica solicitarilor   adresate de persoane fizice/juridice  in vederea  emiterii proceselor-verbale  de punere in posesie, precum si eliberarii si vizarii  planurilor parcelare.
Eliberarea  documentelor pentru care s-au instituit taxele speciale  se face in baza cererii adresata autoritatii publice locale de catre persoanele fizice/juridice cu achitarea taxelor speciale.
Taxele pentru eliberarea documentelor sus-mentionate sunt aprobate conform Hotararii Consiliului Local al municipiului Pascani nr. 157/2012, privind aprobarea impozitelor si taxelor locale in municipiul Pascani pentru anul 2012, modificata si completata prin Hotararea Consiliului Local nr. 4/2013.
Sumele incasate  din taxe speciale  vor avea ca destinatie  finantarea activitatii Comisiei Municipale de Fond  Funciar,   pe perioada    punerii in executare a prevederilor Legii nr. 165/2013, privind masurile pentru finalizarea procesului de restituire, in natura sau prin echivalent, a imobilelor preluate in mod abuziv in perioada regimului comunist in Romania.
Sumele  incasate  din taxe speciale  se incaseaza intr-un cont  distinct, deschis inafara bugetului local si se utilizeaza integral  pentru acoperirea cheltuielilor efectuate pentru infiintarea  serviciului public de interes local  si pentru finantarea cheltuielilor curente de intretinere si functionare  a acestui serviciu, iar  contul de executie al acestora se aproba  de catre Consiliul  Local al municipiului Pascani.
	Sumele incasate din taxele speciale  vor fi utilizate integral   pentru asigurarea  deplasarii membrilor comisiei in teren,  ridicari topo,  masuratori, intocmiri schite,  intocmiri procese-verbale de punere in posesie,   achizitionarea de echipamente speciale  pentru efectuarea  masuratorilor terestre GPS, Teodolit  si furnituri de birou.